कांगड़ी गद्य दे विकास च बन्दगी-ग्रंथा (Books on Medicines) दा वि अपणा महत्व ऐ। इन्हां च रूद्रपामल तग (प्रातलिपि) उल्लेखनीय दा वि अपणा महत्व ऐ। इस च कोई ढाई सो बरहे पहले दा कांगड़ी गद्य रूप झलकदा ऐ। अफसरिया पीड़ा दा मंत्र इञा मिलदयां अथ अधसिरिया मंत्र—विभूत मंत्री न मत्थे लाणी विरा अधसि। इञा ही गर्भ रख्या दा मंत्र—अथ गर्भधारदा धागा डोरिया दा मत्र। ओ वं ह्रीं ह्रीं ह्रां चले हु चले माचले हुंठः ठः ठ सवाह। रक्त सूत्रे दा धागा तंदा सत गठ‌्ठी इक्की। अदेआं टोणेया-टोटकेआं कने बंदगी काह्‌ड़ुआं-क्वाथां विषयां सबंधी पोत्थू-पोथियां कागड़े दे पुराणे बैदां –हकीमां बाह्‌ल सानिया ने पियो मिलदे न। मिञ्जो वि दो पोथियां मिल्लियां जिन्हां च शरीरी पीड़ां, बात-कफ-पित्त कने सूलां-ताप‌्पां दूर करणे दियां कई दुआईयां दा व्योरा मिलदा ऐ। इन्हां पोथियां पढ़ेने पर ऐह् बझोंदा ऐ जे ऐह मूल ग्रन्थ जां मौलिक रचना नी होई करी संस्कृत वैद्य-ग्रन्थां दा कांगड़ी अनुवाद ऐ। इन्हां दी रचना पद्धति बड़ी विज्ञानी कने सुधरियो लगदी ऐ। पहलें रोग-लक्षण, फिरी निदान कने काह्‌ड़ू-ववाथां दा जिकर। इन्हां पोथियां च देसी जड़ी-बूटियां दे आंचलिक नां मिलदे न। मिंजो वैद्य सरनदास दीक्षित (नेरटी निवासी) कने श्रुतिप्रकाश वेदुआ (चचियां-नगरी निवासी) बाह्‌ल अदेइआं कई छोटियां बड़ेआं पोत्थियां मिलियां न। इन्हां पो‌त्थियां च विखरया कांगड़ी गद्य दा रूप भाषा दिया अनुवाद समर्था दा मुंहसरोखी करदा ग्वाह मिलदा ऐ।